Source: https://legestart.ro/legislatie-legea-nr-1712013-pentru-modificarea-si-completarea-legii-nr-801995-privind-statutul-cadrelor-militare/
Timestamp: 2018-07-19 07:20:38+00:00

Document:
Legislaţie: Legea nr. 171/2013 pentru modificarea Legii nr. 80/1995 privind statutul cadrelor militare |
Acasa ⁄ Legislaţie ⁄ Legislaţie curentă ⁄ Legislaţie: Legea nr. 171/2013 pentru modificarea Legii nr. 80/1995 privind statutul cadrelor militare
Legislaţie: Legea nr. 171/2013 pentru modificarea Legii nr. 80/1995 privind statutul cadrelor militare
Iun 5, 2013 Postat de Lege5 in Legislaţie curentă	Etichete amirali, cadre militare, generali, limite de varsta, statut	Comentarii 0
Legea nr. 171/2013 pentru modificarea şi completarea Legii nr. 80/1995 privind statutul cadrelor militare, publicată în Monitorul Oficial, Partea I nr. 320 din 03.06.2013 (M.Of. 320/2013).
În vigoare de la 06.06.2013
1. După articolul 771 se introduc două noi articole, articolele 772 şi 773, cu următorul cuprins:
” Art. 772. – Personalul Ministerului Apărării Naţionale poate fi detaşat în cadrul organismelor şi organizaţiilor internaţionale, în conformitate cu legislaţia în vigoare.
Personalul militar şi civil beneficiază de despăgubiri pentru cazurile de invaliditate, iar membrii familiei care au, potrivit legii, dreptul la pensie de urmaş, pentru cazurile de deces, produse ca urmare a unor acţiuni militare, prin accidente, catastrofe sau alte asemenea evenimente intervenite în timpul şi din cauza serviciului. Modalităţile de stabilire şi acordare a despăgubirilor se reglementează prin ordin al conducătorului instituţiei.”
2. La articolul 85 alineatul 1, după litera i) se introduce o nouă literă, litera i1), cu următorul cuprins:
” i1) când nu promovează baremele de pregătire fizică, în condiţiile stabilite prin ordin al conducătorului instituţiei;”.
3. La articolul 85, alineatul 2 se modifică şi va avea următorul cuprins:
” Trecerea în rezervă sau direct în retragere se face din oficiu, în condiţiile prevăzute la alin. 1 lit. a), b), d), e), f), i1), l), m) şi n), la propunerea consiliilor de judecată, în condiţiile prevăzute la alin. 1 lit. i) şi j), iar, în celelalte condiţii, la propunerea comandanţilor unităţilor din care fac parte, înaintată ierarhic.”
4. La articolul 86, alineatul 2 se modifică şi va avea următorul cuprins:
” Limitele de vârstă în grad până la care generalii şi amiralii pot fi menţinuţi în activitate sunt:
a) pentru general de brigadă cu o stea, respectiv general de flotilă aeriană cu o stea, pentru cei din arma aviaţie, şi contraamiral de flotilă cu o stea, pentru cei din arma marină – 56 de ani;
b) pentru general-maior cu două stele, respectiv contraamiral cu două stele, pentru cei din arma marină – 57 de ani;
c) pentru general-locotenent cu trei stele, respectiv viceamiral cu trei stele, pentru cei din arma marină – 58 de ani;
d) pentru general cu patru stele, respectiv amiral cu patru stele, pentru cei din arma marină – 59 de ani.”
5. La articolul 86, după alineatul 2 se introduc două noi alineate, alineatele 21 şi 22, cu următorul cuprins:
” În situaţia în care limitele de vârstă în grad prevăzute la alin. 2 sunt mai mici decât vârstele standard de pensionare pentru limită de vârstă prevăzute de legislaţia asigurărilor sociale şi pensiilor care reglementează sistemul public de pensii pentru instituţiile din domeniul apărării naţionale, ordinii publice şi siguranţei naţionale, generalii şi amiralii sunt menţinuţi în activitate până la vârsta standard.
Prevederile alin. 2 se aplică exclusiv Ministerului Apărării Naţionale şi Ministerului Afacerilor Interne.”
6. La articolul 86, alineatul 3 va avea următorul cuprins:
” În raport cu nevoile de încadrare, cadrele militare pot fi menţinute în activitate după împlinirea vârstei standard de pensionare până la vârsta de 60 de ani, cu aprobarea anuală a conducătorului instituţiei.”
Legea nr. 171/2013 poate fi consultată integral pe Lege5.ro, noul serviciu online de documentare legislativă realizat de Indaco Systems.
Precedentul Şedinţa de Guvern din 4 iunie: acte normative adoptate
Urmatorul UPDATE: Guvernul a adoptat propunerea de amânare a acordării unor certificate verzi!

References: articolul 771
 articolul 85
 articolul 85
 articolul 86
 articolul 86
 articolul 86